Atenas+1896




 * Lekua**: Atenas
 * Data:** Apirilaren 6tik 15era.
 * Partaideak**: 241gizon (emakumeak ez ziren onartu)
 * Kirolak**: 9
 * Nazioak**: 14
 * Probak**: 43
 * Dominak**: 127
 * NBOren presidentea**: Pierre de Coubertin.

Pierre de Coubertainen ekimenari jarraituz, NBOk lehen bilerak Parisen burutu zituen 1894ko ekainean. Bilera horietan erabaki zen Atenasen izendapena joko modernoen lehen egoitza gisa. Lehenago Evagelis Zappas greziarrak, XIX. mendearen erdialdean, Joko Olimpiko modernoen aitzindari ziren lau kirol ikuskizun antolatu zituen, //Olinpias// izenarekin.

Jokoen egoitza Budapest hirira aldatzeko asmotan aritu ziren antolaketarako izan ziren arazo ekonomikoak zirela eta, baina George Averos negozio gizon greziarrak bere poltsikotik ordaindu zituen //Panateneano// izeneko estadioaren berreraikuntza lanak,eta gainontzeko dirua gobernu greziarrak jarri zuen.Jokoak oso arrakastatsuak suertatu ziren eta Coubertainek jokoak munduan zehar antolatzeko ideia porposatu zuen.Haserako zeremonian Jorge I erregeak aro modernoko lehen Joko Olinpikoei hasiera ematean Honako hitzak esan zituen: "Atenasko Lehen Nazioarteko Joko Olinpikoen hasera berresten dut".

Diziplina olinpiko bakoitzean irabazleei zilarrezko domina,olibondo adarra eta diploma bana eman zitzaikien. Bigarrenei kobrezko domina, erramua eta diploma egokitu zitzaien. Dominaren alde batean Zeusen aurpegia ikus daiteke eskuan globo bat duela non garaipena bere hegoekin kokatzen baita.Beste aldean Akropoliaren irudia agertzen da.

= UNE GOGOANGARRIAK =

James Connoly atleta estatubatuarra izan zen lehen txapeldun olinpikoa, 1896ko apirilaren 6an jauzi hirukoitzean urrezko domina lortu zuenean. Spiridon Louys izeneko greziar artazaina, bestalde, izan zen maratoi probaren lehen irabazlea, 42 kilometro eta 195 metroak 2 ordu eta 58 minututan korritu ostean. Greziarrentzat maratoia probarik garrantzitsuenetarikoa zen, bere jatorri historikoa zela eta.